text: Brand sendte fire på sygehuset
  21 april 2012 kl. 07.31
  To børn og to voksne blev natten til lørdag bragt til sygehuset til observation for røgforgiftning efter en brand på Vejlevej lige nord for Brørup.
  Branden er tilsyneladende opstået i fyrrummet, og da familien sover i campingvogn i forbindelse med renovering af huset, har de været meget tæt på røgen, og alle fire blev i ambulancer kørt til undersøgelse.
  Brandskaderne var beskedne, men der er sket en del sodskade i tingene i garagebygningen.
  Det oplyser LLN Press.
  